“Liverpul”siz davom etadigan Angliya kubogining nimchorak finaliga qur’a tashlandi. Unda “Arsenal”ga omad kulib boqdi

Futbol bo‘yicha Angliya kubogining 1/8 final bellashuvlariga qur’a tashlash marosimi bo‘lib o‘tdi. Unga ko‘ra, chempionlik uchun da’vogar sifatida e’tirof etilayotgan kuchli oltilikning besh klubi navbatdagi raqibini bilib oldi. Qayd etish kerak, Yurgen Klopp murabbiylik qiladigan “Liverpul” quyi liga vakilidan yengilib, musobaqadagi ishtirokini yakunlagandi.

Nimchorak finali uchun qur’a Londonning “Arsenal” klubi uchun omadli keldi va “to‘pchilar” 5-divizion vakili hisoblangan “Satton Yunayted”ga raqib bo‘ldi. Bunga qadar “Arsenal” Premyer-liganing “Sautgempton” klubi darvozasiga javobsiz 5 ta gol urishga muvaffaq bo‘lgandi.
“Liverpul”ni Angliya kubogidan chiqarib yuborgan “Vulverhempton” klubi chorak finalda Londonning “Chelsi” klubiga raqib bo‘ldi.
Angliya kubogi
 1/8 final
 17—20-fevral
“Vulverhempton” — “Chelsi”
“Satton Yunayted” — “Arsenal”
“Fulhem” — “Tottenhem”
“Xaddersfild” — “Manchester Siti”
“Blekbern” — “Manchester Yunayted”
“Byornli” — “Linkoln Yunayted”
“Milluol” — “Derbi”/”Lester”
“Midlsbro” — “Oksford”